《冬日与客登凭虚阁》
明代·李孙宸

杰阁登临志暮烟，城头落木正萧然。六朝风物斜阳外，千里乡心过雁前。

雪净湖光纷入槛，星涵璧水欲连天。金陵作吏真同隐，烂醉更阑未儗旋。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。